Heidi Maria Glössner
D Heidi Maria Glössner (* 20. Oktober 1943 z Meßkirch) isch e Schwyzer Film- un Theaterschauspiileri.

Lääbe 
D Glössner isch by re Fryndin vu ire Mueter im st. gallische Uzwil ufgwagse.

Si het d Schauspiilschuel z Züri absolviert un het Engaschmänt an e baar Biine in dr Schwyz, z Dytschland un z Eeschtryych ghaa. Vu 1987 bis 2008 het si ooni Unterbruch am Stdttheater Bärn un am LozärnerTheater gspiiltun het deert no Hyfe vu Ufdritt, eppe in s Schillers Maria Stuart un s Goethes Iphigenie auf Tauris, as „Grande Dame“ vum Ensemble gulte.

Anne 2006 het si im Film Die Herbstzeitlosen – em erfolgryycschte Schwyzer Kinofilm syt Die Schweizermacher vu 1978 – aini vu dr Hauptrolle (Lisi) gspiilt un isch doodermit eme braitere Publikum bekannt woore. 2008 het si ne Hauptroll as Aneschthesischti in Tag und Nacht gspiilt, ere Dokter-Serie vum Schwyzer Fäärnsee.

Filmografy (Uuswaal) 
 1992: Tatort: Marion
 1994: Tatort: Herrenboxer
 2000: Kilimanjaro
 2002: Swiss Love
 2003: Hildes Reise
 2004: Lilo und Fredi
 2006: Süssigkeiten
 2006: Handyman
 2006: Die Herbstzeitlosen
 2008: Tag und Nacht
 2009: Verstrickt und Zugenäht
 2010: Sonntagsvierer
 2012: Liebe und andere Unfälle
 2013: Das Alte Haus
 2015: Usfahrt Oerlike
 2015: Ewige Jugend (Youth)
 2018: Der Bestatter
 2018: Tatort: Die Musik stirbt zuletzt

Literatur

Weblink 
 
 Bericht (Interview) mit Bild in dr Coopzytig

Schauspiler
Schwiizer
Läbigi Person
Frau